Akken yebɣu yessen amennay aḍris-nni awal, awal, maca abeddel-nni ad yili. Rnu ɣur-s amennay ɣas akken tikwal ad yecfu i lmaɛna n uḍris-nni maca ur iceffu ara ɣef ugbur d aya ara yeǧǧen aḍris-nni s timmad-is ad ibeddel imi aka ad d-yawi awalen niḍen s wayes ara dyessenfali ayen i yebɣa, maca aya tikwal igellu-d s ubeddel n unamek. Annect-a, d ayen ara yeǧǧen tameskelt ad d-tban deg uḍris-nni, imi tikwal awalen-nni ara d-inin ttbeddilen alaḥsab n umennay. Yezmar awalen-nni ur teddun ara ɣef umennay-nni. Ɣef waya, ad d-naf belli llan kra n wawalen ɣas ad ten-id-yini umennay tikkelt tamezwarut maca mi ara s-iɛawed ad yettuḥettem fell-as ad ibeddel.